Source: http://www.legex.ro/OUG-42-2001-24466.aspx
Timestamp: 2020-07-06 10:00:46+00:00
Document Index: 2909294

Matched Legal Cases: ['Articolul 1', 'Articolul 2', 'Articolul 1', 'Articolul 4', 'articolul 2', 'Articolul 3', 'Articolul 1', 'Articolul 1', 'Articolul 1', 'Articolul 1', 'Articolul 1', 'articolul 4', 'Articolul 9']

OUG 42/2001 | Legislatie gratuita
Articolul 1 din actul OUG 42 2001 in legatura cu OUG 24 2000
Articolul 2 din actul OUG 42 2001 modifica OUG 24 2000
Articolul 1 din actul OUG 42 2001 in legatura cu OUG 8 2000
Articolul 4 din actul OUG 42 2001 modifica articolul 2 din actul OUG 8 2000
Articolul 3 din actul OUG 42 2001 modifica Legea 138 1999
Articolul 1 din actul OUG 42 2001 in legatura cu Legea 138 1999
Articolul 1 din actul OUG 42 2001 in legatura cu Ordonanţa 65 1998
Articolul 1 din actul OUG 42 2001 in legatura cu Legea 154 1998
Articolul 1 din actul OUG 42 2001 in legatura cu Legea 145 1997
Articolul 1 din actul OUG 42 2001 in legatura cu Legea 128 1997
OUG 42 2001 modificat de articolul 4 din actul OUG 187 2001
OUG 42 2001 aprobat de Legea 387 2001
Articolul 9 din actul OUG 42 2001 modificat de Legea 387 2001
ORDONANTA DE URGENTA Nr. 42 din 15 martie 2001
ACT PUBLICAT IN: MONITORUL OFICIAL NR. 147 din 23 martie 2001
In anul 2001 se asigura o crestere medie salariala corelata cu evolutia estimata a indicelui preturilor de consum, calculat ca medie a anului 2001 fata de luna decembrie 2000, care va fi acordata in trei etape numai pentru urmatoarele categorii de personal:
a) personalul salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza pentru personalul contractual din sectorul bugetar, cu modificarile si completarile ulterioare;
b) personalul salarizat potrivit Ordonantei de urgenta a Guvernului nr. 8/2000 pentru modificarea si completarea Legii nr. 128/1997 privind Statutul personalului didactic, referitor la stabilirea salariului de baza al personalului din invatamant, si pentru abrogarea unor dispozitii din Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica, cu modificarile si completarile ulterioare;
c) diplomatii salarizati potrivit Ordonantei Guvernului nr. 65/1998, astfel cum a fost modificata si completata prin Ordonanta de urgenta a Guvernului nr. 125/2000;
d) personalul salarizat potrivit Legii nr. 138/1999 privind salarizarea si alte drepturi ale personalului militar din institutiile publice de aparare nationala, ordine publica si siguranta nationala, precum si acordarea unor drepturi salariale personalului civil din aceste institutii, cu modificarile si completarile ulterioare;
e) personalul din aparatul propriu al Casei Nationale de Asigurari de Sanatate si personalul caselor de asigurari de sanatate judetene, respectiv a municipiului Bucuresti, constituite in baza Legii asigurarilor sociale de sanatate nr. 145/1997, cu modificarile si completarile ulterioare, salarizat potrivit prevederilor Ordonantei de urgenta a Guvernului nr. 24/2000 si numit functionar public potrivit Legii nr. 188/1999 privind Statutul functionarilor publici, cu modificarile si completarile ulterioare. In mod corespunzator prevederile de mai sus se aplica si personalului din aparatul propriu al Casei Asigurarilor de Sanatate a Apararii Ordinii Publice, Sigurantei Nationale si Autoritatii Judecatoresti, constituita in baza Ordonantei Guvernului nr. 56/1998, precum si personalului din aparatul propriu al Casei de Asigurari de Sanatate a Transporturilor, constituita in baza Ordonantei de urgenta a Guvernului nr. 41/1998.
(1) Salariile de baza prevazute la limita minima in anexele la Ordonanta de urgenta a Guvernului nr. 24/2000 vor fi majorate in anul 2001, incepand cu luna martie cu 7%, incepand cu luna iunie cu 7% fata de nivelul din luna mai si incepand cu luna septembrie cu 6% fata de nivelul din luna august.
(2) Salariile de baza prevazute la limita maxima in anexele la Ordonanta de urgenta a Guvernului nr. 24/2000 vor fi majorate in anul 2001, incepand cu luna martie cu 3%, incepand cu luna iunie cu 3% fata de nivelul din luna mai si incepand cu luna septembrie cu 3% fata de nivelul din luna august.
(3) Salariile de baza individuale ale personalului care se situeaza intre limitele prevazute in anexele la Ordonanta de urgenta a Guvernului nr. 24/2000, avute la data aplicarii prezentei ordonante de urgenta, vor fi majorate incepand cu luna martie cu 7%, incepand cu luna iunie cu 7% fata de nivelul din luna mai si incepand cu luna septembrie cu 6% fata de nivelul din luna august, fara a se depasi limita maxima calculata potrivit alin. (2) si fara a se mai aplica procedurile prevazute prin hotarari ale Guvernului aprobate in aplicarea art. 12 din Legea nr. 154/1998.
(4) Salariile de baza prevazute in anexele la Ordonanta de urgenta a Guvernului nr. 24/2000 pentru functiile care au un singur nivel de salarizare vor fi majorate incepand cu luna martie cu 7%, incepand cu luna iunie cu 7% fata de nivelul din luna mai si incepand cu luna septembrie cu 6% fata de nivelul din luna august.
(5) In mod corespunzator vor fi majorate, potrivit alin. (1) - (4), salariile de baza ale personalului salarizat intre limitele prevazute in anexele la Ordonanta Guvernului nr. 65/1998 privind salarizarea diplomatilor, astfel cum a fost modificata si completata prin Ordonanta de urgenta a Guvernului nr. 125/2000.
Valoarea de referinta sectoriala prevazuta in anexele la Legea nr. 138/1999 va fi majorata incepand cu luna martie cu 7%, incepand cu luna iunie cu 7% fata de nivelul din luna mai si incepand cu luna septembrie cu 6% fata de nivelul din luna august.
Valorile coeficientilor de multiplicare (ierarhizare), 1,000, prevazute la art. 2 din Ordonanta de urgenta a Guvernului nr. 8/2000, vor fi majorate incepand cu luna martie cu 7%, incepand cu luna iunie cu 7% fata de nivelul din luna mai si incepand cu luna septembrie cu 6% fata de nivelul din luna august.
La institutiile si unitatile bugetare la care cheltuielile de personal se asigura si din venituri proprii, constituite potrivit legii, cresterile salariale stabilite in conditiile art. 2 se pot acorda in limita procentelor stabilite si la date ulterioare, corelat cu realizarea resurselor necesare pentru acoperirea cresterilor, cu avizul ordonatorului principal de credite bugetare.
Promovarea personalului in anul 2001, in conditiile legii, se poate face numai cu incadrarea in nivelul alocatiilor bugetare aprobate pentru cheltuielile cu salariile.
Salariile de baza calculate potrivit art. 2 - 5 vor fi rotunjite din o mie in o mie de lei in favoarea salariatului.
Absolventii invatamantului superior de lunga sau scurta durata, care la data trecerii pe functia corespunzatoare studiilor absolvite erau incadrati pe functii cu un nivel de studii inferior, specifice domeniului in care au absolvit studiile universitare, se incadreaza la gradul profesional corespunzator studiilor absolvite, la care se asigura o crestere de pana la 20% a salariului de baza avut.
Persoanele angajate in sectorul bugetar, aflate in concediu platit pentru ingrijirea copiilor in varsta de pana la 2 ani, persoanele angajate care nu au prestat activitate in ultimele 12 luni, fiind in concediu medical sau in concediu fara plata, potrivit legii, precum si persoanele angajate din administratia publica centrala ale caror contracte individuale de munca sunt suspendate si persoanele care revin in functia publica din care au fost suspendate, in conditiile legii, pot fi evaluate in vederea stabilirii salariului de baza in termen de 15 zile de la reluarea activitatii, in cazul in care promoveaza examenul de testare a cunostintelor profesionale, organizat in acest scop de angajator, procedandu-se in acelasi mod ca si in cazul persoanelor angajate prin concurs.
COMENTARII la OUG 42/2001
Momentan nu exista niciun comentariu la OUG 42 din 2001
Alte acte pe aceeaşi temă cu OUG 42/2001
Legea 387 2001
pentru aprobarea Ordonantei de urgenta a Guvernului nr. 42/2001 privind cresterile salariale ce se vor acorda in anul 2001 personalului din sectorul bugetar